**Hallituksen kokous**

Aika Torstai 29.4. 2021 klo 18.00

Paikka Teams-kokous

Paikalla Malanjan Mieskonen, puheenjohtaja

 Minna Yli-Karjanmaa, varapuheenjohtaja

 Satu Penttinen, sihteeri

 Heli Viikki, koulun edustaja

1. **Kokouksen avaus**

Puheenjohtaja avasi kokouksen 18.03.

1. **Laillisuuden ja päätösvaltaisuuden toteaminen**

Kokous todettiin lailliseksi ja päätösvaltaiseksi, koska paikalla oli kolme hallituksen jäsentä ja puheenjohtaja. Säännöissämme sanotaan:

" Hallitus on päätösvaltainen, kun puheenjohtaja tai varapuheenjohtaja ja vähintään puolet jäsenistä on läsnä”

1. **Asialistan hyväksyminen**

Asialista hyväksyttiin muutoksitta.

1. **Edellisten kokouksien pöytäkirjojen hyväksyminen**

Kävimme läpi hallituksen kokousten pöytäkirjat 8.2.21 ja Teams-kokous 8.3.21.

Ne hyväksyttiin muutoksitta.

1. **Koulun toimintaan osallistuminen**
	1. **Kevätretki Isopitkälle**

Keskustelimme retkestä, että se toteutuu ja Lassi-opettaja on pyytänyt vanhempia osallistumaan retkeen. Useampi äiti oli ilmoittautunut mukaan. Mietimme, voisiko vanhempainyhdistys tarjota jotain piristystä. Mietimme jotain esiintyjää esim. Taikuri Jorea. Malanja lupasi ottaa selvää Lassilta olisiko tällainen hyvä juttu ja tietysti hinta pitää olla kohtuullinen.

* 1. **Kylä-lähtee stipendi 6- luokkalaiselle**

Olimme alustavasti jo sopineet, että tänä vuonna lahjoitamme kaikille 6. luokkalaisille jäätelölahjakortit. Oppilaita on tänä vuonna 15 ja lahjakortin arvo olisi n. 5€/oppilas. Joten summa olisi 150€. Malanja lupasi selvittää, olisiko jäätelöllä käynti mahdollista Varjolassa vielä kouluaikana. Se riippuu Varjolan aukioloajoista ja koulun viimeisten viikkojen ohjelmasta. Myös Koskikahviosta puhuttiin, jos jäätelöannosten hinta nousisi 5 eurosta Varjolassa.

1. **Varainhankinta**

Varainhankinta on ollut Korona-rajoituksista johtuen edelleen jäissä. Suunnittelimme, jos koronarajoitukset lievenevät, että järjestäisimme ulkokirpparitapahtuman koulun pihalle lauantaina 12.6. Samalla voisimme järjestää kahvion, jonka myyntitulot menisivät Kuusan Vanhempainyhdistykselle. Kirpparimyyjät voisivat samalla halutessaan tukea vapaaehtoisella osallistumismaksulla uuden ulkoliikuntapuiston hankintaa.

1. **Raha-anomuksen jättäminen Jyväriihelle ulkoliikuntasalia varten.**

Minna kertoi anomuksen sen hetkisestä tilanteesta, ja että sponsoreita tarvittaisiin, jotta omarahoitusosuus saataisiin kasaan. Myös lupa-asioista on pitänyt selvittää kunnasta. Kunnalle pitää jättää puistosta kunnossapitohakemus. Jyväriihen Leader-rahoitusehdot myös vaativat, että ulkoliikuntapuisto on vähintään 5 vuotta käytössä.

Hakemus tulee jättää 17.5. mennessä. Sovimme, että vastuuhenkilöksi hankkeeseen nimetään Minna Yli-Karjanmaa ja yhteyshenkilöksi Malanja Mieskonen. Hankkeen kokonaisrahoituksen tulee olla vähintään 12500€. Tarjoukset ulkoliikuntapuiston välineistä on saatu Finture, Puuha, Lappset ja Comba-yrityksiltä.

1. **Muut asiat**

Jäsenasioita ei voitu päivittää.

1. **Kokouksen päättäminen**

Puheenjohtaja päätti kokouksen 19.03.